سکند گپت

'سکند گپت اس نے 455 توں 467ء تک راج کیتا ۔ ایہہ کمار گپت دا پتر ، بہت بہادر اتے تجربیکار جرنیل سی ۔ اس نے اپنے پیؤ دے جیون وچ ہی پشیامتر نوں ہرایا سی ۔ تخت تے بیٹھدے سار اس نوں ہناں دا مقابلہ کرنا پیا اس نے اوہناں نوں لکّ توڑویں ہار دتی ۔ اس جت دی خوشی وچ اس نے بھیتری ضلع غازی پور دے مقام تے اک فتح-ستمبھ دی اساری کیتی ۔ اس ستمبھ اپر کجھ شبد اکرے ہوئے ہن جہڑے اس دے راج متعلق حالات اپر روشنی پاؤندے ہن ۔ ہناں نے اس جت توں بعد وی اپنے حملے جاری رکھے ۔ اتھوں تک کہ اس دے راج دے آخری دناں وچ اوہناں نے شمال-مغربی پنجاب تے اپنا قبضہ کر لیا ۔ ایہناں حملیاں کارن دیش دی معاشی حالت بہت خراب ہو گئی ۔ اس دا راج  بنگال دی کھاڑی توں عرب سمندر تک پھیلیا ہویا سی ۔ لگبھگ سارا شمالی ہندوستان اس دے راج وچ شامل سی ۔ ایہہ گپتا سلطنت دا آخری بادشاہ سی ۔ اس دی موت توں بعد گپتا سلطنت  ڈھہندی کلا ول جان لگ پیا ۔ ایہہ وشنو  دا مقیدت مند سی مگر ہور دھرماں متعلق رواداری وی سی ۔ ہیول مطابق اس نے گوتم بدھ نوں اپنا گرو منّ لیا سی پر وشنو  دی پوجا وی اس نے نال نال جاری رکھی ۔ اس دا راج-پربندھ چنگا سی ۔ لوک بھلائی ول اس نے خاص طور تے دھیان دتا ۔ سن 456 وچ اس نے چندر گپت موریا ولوں بنوائی گئی سدرشن جھیل دی مرمت وی کروائی سی ۔ اس نے اپنے راج دے اخیری دناں وچ سکیاں وچ سونے دی مقدار 108 گرین توں گھٹا کے 73 گرین کر دتی سی ۔ اس دے کوئی اولاد نہیں سی ۔ اس دی موت توں بعد اس دا بھرا پورا گپت گدی تے بیٹھیا ۔  ڈاکٹر۔ ترپاٹھی ؛ اے ہسٹری آف دی گپتاز– آر۔این۔ ڈانڈیکر ؛ ا۔ ہِ۔ اڈ۔ – سمتھ؛ گپتا ایمپائر – آر ۔ کے مکرجی
ہورویکھو
گپتا سلطنت

حوالے

باہرلےجوڑ
گٹھ:بادشاہ
گٹھ:ہندستانی راجے
گٹھ:ہندوستان دی تریخ
گٹھ:ہندوستانی شخصیتاں
گٹھ:ہندوستانی راجے